CELEX: 32020R1229
Language: bg
Date: 2019-11-29 00:00:00
Title: Делегиран регламент (ЕС) 2020/1229 на Комисията от 29 ноември 2019 година за допълнение на Регламент (ЕС) 2017/2402 на Европейския парламент и на Съвета по отношение на регулаторните технически стандарти за оперативните стандарти за регистрите на секюритизации за събиране, обобщаване, сравняване, достъп и проверка на изчерпателността и съгласуваността на данните (текст от значение за ЕИП)

3.9.2020   
               
               
                  BG
               
               
                  Официален вестник на Европейския съюз
               
               
                  L 289/335
               
            
         ДЕЛЕГИРАН РЕГЛАМЕНТ (ЕС) 2020/1229 НА КОМИСИЯТА
         от 29 ноември 2019 година
         за допълнение на Регламент (ЕС) 2017/2402 на Европейския парламент и на Съвета по отношение на регулаторните технически стандарти за оперативните стандарти за регистрите на секюритизации за събиране, обобщаване, сравняване, достъп и проверка на изчерпателността и съгласуваността на данните
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2017/2402 на Европейския парламент и на Съвета от 12 декември 2017 г. за определяне на обща рамка за секюритизациите и за създаване на специфична рамка за опростени, прозрачни и стандартизирани секюритизации, и за изменение на директиви 2009/65/ЕО, 2009/138/ЕО и 2011/61/ЕС и регламенти (ЕО) № 1060/2009 и (ЕС) № 648/2012 (1), и по-специално член 10, параграф 7, буква а) и член 17, параграф 2, букви б), в) и г) от него,
         като има предвид, че:
         
                     (1)
                  
                  
                     Посочените в член 17, параграф 1 от Регламент (ЕС) 2017/2402 субекти следва да са в състояние да изпълняват съответните си отговорности, мандати и задължения. Поради това информацията, която регистрите на секюритизации предоставят на тези субекти, следва да бъде с високо качество и да подлежи на навременно, структурирано и изчерпателно обобщаване и сравнение между различните регистри на секюритизации. Следователно преди да предоставят тази информацията на посочените субекти, регистрите на секюритизации следва да преценят дали тя е пълна и последователна, както и да им предоставят отчет към края на деня и цялостна оценка на изчерпателността на данните.
                  
               
                     (2)
                  
                  
                     При процедурите, с които се проверява дали информацията, докладвана на регистрите на секюритизации от инициаторите, спонсорите или ДСЦС, е пълна и последователна, следва да се вземат предвид различните видове секюритизации, характеристики и практики. Поради това е целесъобразно да се предвидят процедури за проверка, при които докладваната информация се сравнява със сходни секюритизации, като например секюритизации с един и същ или свързан инициатор, вид базисна експозиция, структурни или географски характеристики.
                  
               
                     (3)
                  
                  
                     За да се гарантира качеството на докладваната информация, процедурите за проверка следва да се прилагат и по отношение на изчерпателността и съгласуваността на подкрепящата тази информация документация. Като се има предвид обаче относителната сложност на проверката на изчерпателността и съгласуваността на тази документация, регистрите на секюритизации следва да изискват от докладващите субекти да потвърдят в писмена форма изчерпателността и съгласуваността на предоставената им базисна документация по секюритизацията. Съществените актуализации на вече докладваните документи следва да се считат за нов документ по секюритизацията, за който се изисква писмено потвърждение.
                  
               
                     (4)
                  
                  
                     За да се даде възможност на субектите, посочени в член 17, параграф 1 от Регламент (ЕС) 2017/2402, да изпълняват съответните си отговорности, мандати и задължения, подробната информация относно секюритизациите, до която тези субекти трябва да имат пряк и незабавен достъп, следва да бъде съпоставима между регистрите на секюритизации по хармонизиран и последователен начин. Поради това тази подробна информация следва да бъде представена във формат Extensible Markup Language (XML), тъй като той се използва широко във финансовия сектор.
                  
               
                     (5)
                  
                  
                     Следва да се гарантира поверителността на всички видове данни, обменяни между регистрите на секюритизации и субектите, посочени в член 17, параграф 1 от Регламент (ЕС) 2017/2402. Поради това този обмен следва да се извършва посредством защитена междумашинна връзка, като се използват протоколи за криптиране на данни. С цел осигуряване на минимални общи стандарти следва да се използва протоколът SSH File Transfer Protocol.
                  
               
                     (6)
                  
                  
                     Данните относно актуалните базисни експозиции по секюритизациите, инвеститорските доклади, вътрешната информация и информацията за значимо събитие, както и показателите за качеството и навременността на тези данни са изключително важни за текущия мониторинг на инвестиционните позиции по секюритизацията и потенциалните инвестиции, както и за финансовата стабилност и системния риск. Поради това субектите, посочени в член 17, параграф 1 от Регламент (ЕС) 2017/2402, следва да имат достъп до тези данни — ad hoc или на предварително определени периоди, съответстващи на техните нужди.
                  
               
                     (7)
                  
                  
                     Секюритизациите са сложни и разнородни, а ползвателите, получаващи достъп до информация от регистрите на секюритизации — разнообразни. Поради това е изключително важно да се улесни прекият и незабавен достъп до конкретни набори от данни и информация. Тук спада достъп в машинночетим формат до всички текущи данни и данните за минали периоди относно дадена секюритизация, съхранявана в рамките на регистъра. За тази цел следва да се създаде рамка за ad-hoc искания, които могат да се комбинират с цел получаване на конкретна информация. Сроковете, в които регистрите на секюритизации следва да предоставят данни на посочените в член 17, параграф 1 от Регламент (ЕС) 2017/2402 субекти, следва да бъдат хармонизирани, за да се улесни ефикасното обработване на данни от тези субекти и регистри на секюритизации. Същевременно следва да се гарантира, че данните се получават в срокове, които позволяват на подаващите искания субекти да изпълняват ефективно своите отговорности.
                  
               
                     (8)
                  
                  
                     Субектите, посочени в член 17, параграф 1 от Регламент (ЕС) 2017/2402, разчитат на данните, съхранявани от регистрите на секюритизации, включително за сравняване на текущи и минали секюритизации. Поради това е целесъобразно да се уточни, че съгласно член 10, параграф 2 от Регламент (ЕС) 2017/2402 и член 80, параграф 3 от Регламент (ЕС) № 648/2012 на Европейския парламент и на Съвета (2) регистрите на секюритизации следва да съхраняват данни за дадена секюритизация в продължение на 10 години след приключването на секюритизацията.
                  
               
                     (9)
                  
                  
                     Разпоредбите на настоящия регламент са тясно свързани, тъй като те се отнасят до стандартите и процедурите, свързани със събирането и обработването на информацията, съхранявана от регистрите на секюритизации, както и до достъпа до тази информация. Поради това е целесъобразно тези разпоредби да бъдат включени в един регламент.
                  
               
                     (10)
                  
                  
                     Настоящият регламент е изготвен въз основа на проектите на регулаторни технически стандарти, предадени на Комисията от Европейския орган за ценни книжа и пазари (ЕОЦКП).
                  
               
                     (11)
                  
                  
                     ЕОЦКП проведе открита обществена консултация по проектите на регулаторни технически стандарти, въз основа на които е изготвен настоящият регламент, анализира потенциалните разходи и ползи и поиска становище от създадената по член 37 от Регламент (ЕС) № 1095/2010 на Европейския парламент и на Съвета Група на участниците от сектора на ценните книжа и пазарите (3),
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Определения
            За целите на настоящия регламент се прилагат следните определения:
            
                        а)
                     
                     
                        „докладващ субект“ е субектът, определен в съответствие с член 7, параграф 2 от Регламент (ЕС) 2017/2402;
                     
                  
                        б)
                     
                     
                        „крайна дата за предаване на данните“ е референтната дата на информацията, която се докладва в съответствие с Делегиран регламент (ЕС) 2020/1224 на Комисията (4).
                     
                  
         
            Член 2
            Отчет към края на деня
            
               1.   Регистрите на секюритизации изготвят ежедневно единен обобщен отчет към края на деня за всички докладвани им секюритизации, с изключение на докладваните секюритизации, които са била отхвърлени в съответствие с член 4, параграф 6. Този отчет се основава на най-актуалната докладвана информация, не включва докладваните секюритизации, които са била отхвърлени в съответствие с член 4, параграф 6, и съдържа най-малко следната информация:
               
                           а)
                        
                        
                           единния идентификационен код, определен в съответствие с член XI от Делегиран регламент (ЕС) 2020/1224.
                        
                     
                           б)
                        
                        
                           ISIN кодовете на траншовете, облигациите или подчинените заеми по секюритизацията, ако са налични;
                        
                     
                           в)
                        
                        
                           сумата на текущите салда по главницата на всички траншове, облигации или подчинени заеми по секюритизацията в евро, като се използват обменните курсове за предишния работен ден, публикувани на уебсайта на Европейската централна банка;
                        
                     
                           г)
                        
                        
                           наименованието на секюритизацията;
                        
                     
                           д)
                        
                        
                           дали става въпрос за секюритизация на ОАТЦК или за секюритизация, различна от ОАТЦК;
                        
                     
                           е)
                        
                        
                           дали структурата на секюритизацията е от вид „M“, т.е. глобален договор за доверително управление съгласно отчетеното в поле SESS9 от приложение XIV към Делегиран регламент (ЕС) 2020/1224, или от вид „S“ за всички други секюритизации;
                        
                     
                           ж)
                        
                        
                           дали методът за прехвърляне на риска при секюритизацията е „T“, т.е. действителна продажба съгласно отчетеното в поле IVSS11 от приложение XII към Делегиран регламент (ЕС) 2020/1224, „S“, т.е. синтетична секюритизация съгласно отчетеното в поле SESV11 от приложение XIV към същия регламент, или „ОАТЦК“ за секюритизации на ОАТЦК;
                        
                     
                           з)
                        
                        
                           наименованието и идентификационните кодове на правния субект (ИКПС) на инициатора, спонсора и ДСЦС;
                        
                     
                           и)
                        
                        
                           последната дата на плащане на лихва във формат на датата по стандарт ISO 8601;
                        
                     
                           й)
                        
                        
                           времеви печат във формат по ISO 8601за датата и часа (UTC), с точност до най-близката секунда, на най-актуалното подаване на данни, получени от регистъра на секюритизации или — когато има няколко подавания на данни, отнасящи се към същата крайна дата за предаване на данните — времевите печати във формат по ISO 8601 за датите и часовете (UTC), на най-ранното и на най-актуалното подаване на данни с една и съща крайна дата за предаване на данните;
                        
                     
                           к)
                        
                        
                           крайната дата за предаване на данните, във формат по ISO 8601, на най-актуалното подаване на данни, получени от регистъра на секюритизации;
                        
                     
                           л)
                        
                        
                           броя на подаванията на данни, получени от регистъра на секюритизации, отнасящи се към същата крайна дата за предаване на данните, посочена в буква к);
                        
                     
                           м)
                        
                        
                           оценката на посочената в член 3 изчерпателност на данните на най-актуалното подаване на данни, получени от регистъра на секюритизации;
                        
                     
                           н)
                        
                        
                           за секюритизации, различни от ОАТЦК — държавата на установяване на инициатора или първоначалния кредитор;
                        
                     
                           о)
                        
                        
                           за секюритизации на ОАТЦК — държавата на установяване на спонсора;
                        
                     
                           п)
                        
                        
                           държавата, в която се намират по-голямата част от базисните експозиции според текущото им салдо по главницата;
                        
                     
                           р)
                        
                        
                           най-разпространения вид базисни експозиции по секюритизацията според текущото салдо по главницата;
                        
                     
                           с)
                        
                        
                           за целите на буква н), когато базисните експозиции по секюритизацията представляват комбинация от експозиции на множество инициатори или първоначални кредитори, държавата на установяване на инициатора или първоначалния кредитор е държавата на инициатора или първоначалния кредитор с най-голямата по размер експозиция според текущото салдо по главницата в секюритизацията.
                        
                     
            
               2.   Регистрите на секюритизации предоставят доклада към края на деня във формат XML.
            
            
               3.   Времевите печати, посочени в настоящия член, не се отклоняват с повече от една секунда от координираното универсално време (UTC), определяно и оповестявано от един от центровете за точно време, изброени в последния доклад на Международното бюро за мерки и теглилки (BIPM) за дейностите във връзка с времето.
            
         
         
            Член 3
            Оценка на изчерпателността на данните
            
               4.   Регистрите на секюритизации изготвят оценка на изчерпателността на данните за всяко подаване на данни, като използват матрицата за оценяване, посочена в таблица 1 от приложението, и следните входящи данни:
               
                  
               
                  
               Където:
               
                   представлява общият брой полета, в които при подаването на данни е докладван вариант „няма данни“ в съответствие с член 9, параграф 3 от Делегиран регламент (ЕС) 2020/1224.
               
                  N представлява общият брой полета, за които при подаването на данни е позволено да се докладва някой от вариантите „няма данни“ (ND1 — ND4) в съответствие с член 9, параграф 3 от Делегиран регламент (ЕС) 2020/1224.
               За целите на изготвянето на оценката на изчерпателността на данните полетата, попълнени във формат „ND4-ГГГГ-ММ-ДД“, се считат за „ND4“.
            
         
         
            Член 4
            Проверка на изчерпателността и съгласуваността на информацията
            
               1.   Регистрите на секюритизации проверяват изчерпателността и съгласуваността на докладваната им информация, като проверяват следното:
               
                           а)
                        
                        
                           наименованието на докладващия субект, докладвано в поле IVSS4 от приложение XII или в поле IVAS3 от приложение XIII към Делегиран регламент (ЕС) 2020/1224.;
                        
                     
                           б)
                        
                        
                           дали е верен кодът на подадената позиция, докладван в таблица 3 от приложение I към Делегиран регламент (ЕС) 2020/1224.
                        
                     
            
               2.   По отношение на информацията, посочена в член 7, параграф 1, букви а), д), е) и ж) от Регламент (ЕС) 2017/2402, регистрите на секюритизации също така проверяват изчерпателността и съгласуваността на информацията, като:
               
                           а)
                        
                        
                           проверяват дали докладваната информация отговаря на структурата и формата на образците от приложения II—XV към Регламент за изпълнение (ЕС) 2020/1225. (5);
                        
                     
                           б)
                        
                        
                           сравняват докладваната информация:
                           
                                       i)
                                    
                                    
                                       между различните полета, отнасящи се за една и съща крайна дата за предаване на данните и една и съща базисна експозиция, инвеститорски доклад, вътрешна информация или информация за значимо събитие;
                                    
                                 
                                       ii)
                                    
                                    
                                       между различните базисни експозиции, инвеститорски доклад, вътрешна информация или информация за значимо събитие, отнасящи се за едно и също поле и за една и съща крайна дата за предаване на данните;
                                    
                                 
                                       iii)
                                    
                                    
                                       между една и съща базисна експозиция, инвеститорски доклад, вътрешна информация или информацията за значимо събитие, отнасящи се за едно и също поле и различни крайни дати за предаване на данните;
                                    
                                 
                                       iv)
                                    
                                    
                                       между сходни секюритизации;
                                    
                                 
                     
                           в)
                        
                        
                           проверяват дали крайната дата за предаване на докладваната информация и времевият печат на подаването удовлетворяват изискванията по член 10 от Делегиран регламент (ЕС) 2020/1224;
                        
                     
                           г)
                        
                        
                           проверяват дали вариантите „няма данни“, посочени в член 9, параграф 3 от Делегиран регламент (ЕС) 2020/1224., се използват само когато това е позволено и не възпрепятстват възможността подаването на данни да бъде достатъчно представително по отношение на базисните експозиции в секюритизацията.
                        
                     При секюритизациите на ОАТЦК позоваванията на базисни експозиции в настоящия параграф се тълкуват като позовавания на видове базисни експозиции.
            
            
               3.   Регистрите на секюритизации проверяват изчерпателността и съгласуваността на документацията, предоставена им съгласно член 7, параграф 1, буква б) от Регламент (ЕС) 2017/2402, като изискват от докладващите субекти писмено потвърждение за следното:
               
                           а)
                        
                        
                           че всички позиции, които са посочени в таблица 3 от приложение I към Делегиран регламент (ЕС) 2020/1224 и които трябва да бъдат представени съгласно член 7, параграф 1, буква б) от Регламент (ЕС) 2017/2402, са били предоставени на регистъра на секюритизации;
                        
                     
                           б)
                        
                        
                           че документацията съответства на действителните условия и характеристики на секюритизацията.
                        
                     
            
               4.   Посоченото в параграф 3 писмено потвърждение се изисква в следните срокове:
               
                           а)
                        
                        
                           в рамките на пет работни дни от първото емитиране на ценни книжа по секюритизацията или за секюритизации на ОАТЦК — в рамките на пет работни дни от първото емитиране на ценни книжа по програмата за ОАТЦК;
                        
                     
                           б)
                        
                        
                           на всеки дванадесет месеца от датите на посочените в буква а) искания;
                        
                     
                           в)
                        
                        
                           в рамките на пет работни дни след представянето на нов документ в съответствие с член 7, параграф 1, буква б) от Регламент (ЕС) 2017/2402.
                        
                     Регистър на секюритизации, който не е получил писмено потвърждение в рамките на 14 дни от датата на искането по първата алинея, изисква от докладващия субект да му предостави писмено потвърждение в рамките на 14 дни.
            
            
               5.   Регистрите на секюритизации проверяват дали уведомлението за ОПС секюритизация по член 7, параграф 1, буква г) от Регламент (ЕС) 2017/2402, което е било предоставено на този регистър на секюритизации, отговаря на структурата и формата на образците в приложенията към Регламент за изпълнение (ЕС) 2020/1227 на Комисията (6).
            
            
               6.   Регистърът на секюритизации отхвърля подадената информация, която е непълна или противоречива съгласно посоченото в параграфи 1, 2 и 5, с изключение на параграф 2, буква б), подточки iii) и iv). Регистърът на секюритизации разпределя отхвърлените съгласно настоящия параграф подавания на данни в някоя от категориите, посочени в таблица 2 от приложението.
            
            
               7.   Регистърът на секюритизации уведомява без излишно забавяне субектите, посочени в член 17, параграф 1 от Регламент (ЕС) 2017/2402, за следното:
               
                           а)
                        
                        
                           че подадената информация е непълна или противоречива съгласно посоченото в параграф 2, буква б), подточки iii) и iv);
                        
                     
                           б)
                        
                        
                           че регистърът на секюритизации не е получил посоченото в параграф 3 писмено потвърждение.
                        
                     
            
               8.   В рамките на един час от получаването на информацията, посочена в член 7 от Регламент (ЕС) 2017/2402, регистрите на секюритизации предоставят на докладващите субекти подробна обратна информация за резултатите от проверките, извършени съгласно параграфи 1, 2, 3 и 5, включително определената съгласно параграф 6 категория на всяко отхвърляне. Тази обратна информация включва също така най-малко следното:
               
                           а)
                        
                        
                           единния идентификационен код на секюритизацията, определен в съответствие с член 11 от Делегиран регламент (ЕС) 2020/1224;
                        
                     
                           б)
                        
                        
                           кода(овете) на позицията, посочен в таблица 3 от приложение I към Делегиран регламент (ЕС) 2020/1224.;
                        
                     
                           в)
                        
                        
                           времевия печат на подаването — дата и час (UTC) във формат по ISO 8601, с точност до най-близката секунда, на докладваната информация.
                        
                     
            
               9.   Всеки понеделник, най-късно до 19:00:00 ч. по UTC, регистрите на секюритизации изготвят доклад относно цялата информация, която е била отхвърлена от 19:00:00 ч. по UTC на предходния понеделник. Този доклад съдържа най-малко следните позиции:
               
                           а)
                        
                        
                           единния идентификационен код на секюритизацията, определен в съответствие с член 11 от Делегиран регламент (ЕС) 2020/1224.;
                        
                     
                           б)
                        
                        
                           наименованието на секюритизацията;
                        
                     
                           в)
                        
                        
                           ISIN кодовете на траншовете, облигациите или подчинените заеми по секюритизацията, ако са налични;
                        
                     
                           г)
                        
                        
                           наименованието и ИКПС на инициатора, спонсора и ДСЦС;
                        
                     
                           д)
                        
                        
                           времевия печат във формат по ISO 8601 за датата и часа (UTC), с точност до най-близката секунда, на подадената информация;
                        
                     
                           е)
                        
                        
                           кода на подадената позиция, посочен в таблица 3 от приложение I към Делегиран регламент (ЕС) 2020/1224;
                        
                     
                           ж)
                        
                        
                           категорията на отхвърляне, посочена в таблица 2 от приложението към настоящия регламент, и специфичните обстоятелства довели до определянето на тази категория на отхвърляне;
                        
                     
                           з)
                        
                        
                           всички обяснения, дадени от докладващия субект преди 17:00:00 ч. по UTC на понеделника, когато се публикува докладът, относно причините, поради които докладваната информация е непълна или противоречива, или относно причините за неподаване на посоченото в параграф 3 писмено потвърждение.
                        
                     
         
         
            Член 5
            Елементи на информацията, до които се предоставя достъп
            Елементите на информацията, посочени в член 17, параграф 2, буква в) от Регламент (ЕС) 2017/2402, са следните:
            
                        а)
                     
                     
                        цялата информация, която регистрите на секюритизации са получили от докладващите субекти в съответствие с Регламент (ЕС) 2017/2402;
                     
                  
                        б)
                     
                     
                        отчетът към края на деня, посочен в член 2, оценката на изчерпателността на данните, посочена в член 3, и всяка информация, получена в рамките на извършените съгласно член 4 от настоящия регламент проверки;
                     
                  
                        в)
                     
                     
                        всички формули и методи за изчисляване и обобщаване, използвани за изготвянето на посочената в букви а) и б) информация.
                     
                  
         
            Член 6
            Ред и условия за достъп до елементите на информацията
            
               1.   Достъпът до информацията, посочена в член 5, се предоставя при поискване. Искането за достъп съдържа следните данни:
               
                           а)
                        
                        
                           наименованието на субекта, подаващ искането;
                        
                     
                           б)
                        
                        
                           лицето за контакт на подаващия искането субект;
                        
                     
                           в)
                        
                        
                           вида на субекта, подаващ искането за достъп, съгласно посоченото в член 17, параграф 1 от Регламент (ЕС) 2017/2402;
                        
                     
                           г)
                        
                        
                           имената на лицата от подаващия искането субект, които ще имат достъп до исканата информация;
                        
                     
                           д)
                        
                        
                           доказателства за защитена връзка чрез протокол SSH File Transfer Protocol съгласно изискванията на член 7, параграф 2;
                        
                     
                           е)
                        
                        
                           дали става въпрос за ad-hoc или предварително определено периодично искане;
                        
                     
                           ж)
                        
                        
                           елементи за идентифициране на изискваната информация въз основа на комбинация от критериите по параграф 4;
                        
                     
                           з)
                        
                        
                           всяка друга техническа информация, свързана с достъпа на подаващия искането субект.
                        
                     
            
               2.   За целите на параграф 1 регистрите на секюритизации:
               
                           а)
                        
                        
                           определят лицето или лицата, които отговарят за комуникацията със субектите, изброени в член 17, параграф 1 от Регламент (ЕС) 2017/2402;
                        
                     
                           б)
                        
                        
                           публикуват на своя уебсайт реда и условията за достъп до информацията и указанията за подаване на искане за достъп до тази информация;
                        
                     
                           в)
                        
                        
                           предоставят достъп само до информацията, посочена в искането за достъп;
                        
                     
                           г)
                        
                        
                           във възможно най-кратък срок, но не по-късно от 30 дни след получаване на искане за осигуряване на достъп до тази информация, въвеждат необходимите технически механизми, за да могат субектите, посочени в член 17, параграф 1 от Регламент (ЕС) 2017/2402, да подават искания за достъп до тази информация.
                        
                     
            
               3.   Достъпът до информацията, посочена в член 5, се предоставя в следните срокове:
               
                           а)
                        
                        
                           не по-късно от 19:00:00 ч. по UTC на деня, за който се отнася отчетът, по отношение на ad-hoc или предварително определено периодично искане за отчет към края на деня, както е посочено в член 2;
                        
                     
                           б)
                        
                        
                           не по-късно от 12:00:00 ч. по UTC на първия ден след датата на получаване на искането за достъп, когато информацията се отнася до секюритизация, която все още не е била оценена или чийто падеж все още не е настъпил или е настъпил по-малко от една година преди датата на подаване на искането;
                        
                     
                           в)
                        
                        
                           не по-късно от три работни дни от датата на получаване на искането за достъп, когато информацията се отнася до секюритизация, чийто падеж е настъпил повече от една година преди датата на подаване на искането;
                        
                     
                           г)
                        
                        
                           не по-късно от три работни дни от датата на получаване на искането за достъп, когато информацията се отнася до няколко секюритизации, посочени в букви б) и в).
                        
                     
            
               4.   Регистрите на секюритизации предоставят на субектите по член 17, параграф 1 от Регламент (ЕС) 2017/2402 достъп до информацията, посочена в член 5, въз основа на комбинация от следните критерии:
               
                           а)
                        
                        
                           вида на секюритизацията: секюритизация, различна от ОАТЦК, или секюритизация на ОАТЦК;
                        
                     
                           б)
                        
                        
                           вида на структурата на секюритизацията: „M“ за глобален договор за доверително управление съгласно отчетеното в поле SESS9 от приложение XIV към Делегиран регламент (ЕС) 2020/1224. или „S“ за всички други секюритизации;
                        
                     
                           в)
                        
                        
                           метод за прехвърляне на риска при секюритизацията: „Y“ за действителна продажба съгласно отчетеното в поле IVSS11 от приложение XII към Делегиран регламент (ЕС) 2020/1224., „Y“ за синтетична секюритизация съгласно отчетеното в поле SESV11 от приложение XIV към същия регламент или „ОАТЦК“ за секюритизации на ОАТЦК;
                        
                     
                           г)
                        
                        
                           код на секюритизационната позиция;
                        
                     
                           д)
                        
                        
                           вид на базисната експозиция по секюритизацията;
                        
                     
                           е)
                        
                        
                           раздел относно базисната експозиция по секюритизацията;
                        
                     
                           ж)
                        
                        
                           раздел от образеца за инвеститорския доклад по секюритизацията;
                        
                     
                           з)
                        
                        
                           раздел от образеца за вътрешна информация или информацията за значимо събитие по секюритизацията;
                        
                     
                           и)
                        
                        
                           идентификационен код;
                           
                                       i)
                                    
                                    
                                       единен идентификационен код;
                                    
                                 
                                       ii)
                                    
                                    
                                       идентификатор на сделката;
                                    
                                 
                                       iii)
                                    
                                    
                                       международен идентификационен номер на ценни книжа (ISIN);
                                    
                                 
                                       iv)
                                    
                                    
                                       нов или първоначален идентификатор на транша/облигацията;
                                    
                                 
                                       v)
                                    
                                    
                                       нов или първоначален идентификатор на базисната експозиция;
                                    
                                 
                                       vi)
                                    
                                    
                                       нов или първоначален идентификатор на длъжника;
                                    
                                 
                                       vii)
                                    
                                    
                                       ИКПС на инициатора;
                                    
                                 
                                       viii)
                                    
                                    
                                       ИКПС на спонсора;
                                    
                                 
                                       ix)
                                    
                                    
                                       ИКПС на ДСЦС;
                                    
                                 
                                       x)
                                    
                                    
                                       ИКПС на първоначалния заемодател;
                                    
                                 
                                       xi)
                                    
                                    
                                       ИКПС на лицето, което управлява обезпечените с кредити облигации;
                                    
                                 
                     
                           й)
                        
                        
                           географски характеристики:
                           
                                       i)
                                    
                                    
                                       географски регион;
                                    
                                 
                                       ii)
                                    
                                    
                                       приложимо право;
                                    
                                 
                     
                           к)
                        
                        
                           дата и час:
                           
                                       i)
                                    
                                    
                                       времеви печат на подаването;
                                    
                                 
                                       ii)
                                    
                                    
                                       крайна дата за предаване на данните;
                                    
                                 
                                       iii)
                                    
                                    
                                       дата на емитиране на транша/облигацията;
                                    
                                 
                                       iv)
                                    
                                    
                                       законоустановен падеж на транша/облигацията;
                                    
                                 
                                       v)
                                    
                                    
                                       дата на иницииране на базисната експозиция;
                                    
                                 
                                       vi)
                                    
                                    
                                       дата на падеж на базисната експозиция;
                                    
                                 
                     
                           л)
                        
                        
                           парична единица:
                           
                                       i)
                                    
                                    
                                       парична единица на транша/облигацията;
                                    
                                 
                                       ii)
                                    
                                    
                                       парична единица на базисната експозиция.
                                    
                                 
                     
            
               5.   Регистрите на секюритизации предоставят следната информация във формат XML:
               
                           а)
                        
                        
                           информацията, посочена в член 7, параграф 1, буква а) и букви г) — ж) от Регламент (ЕС) 2017/2402;
                        
                     
                           б)
                        
                        
                           информацията, изготвена от регистрите на секюритизации в съответствие с членове 2 и 4 от настоящия регламент, с изключение на писмените потвърждения, получени съгласно член 4, параграф 3.
                        
                     
         
         
            Член 7
            Стандарти за събиране на данни и достъп до тях
            
               1.   Регистрите на секюритизации използват електронен подпис и протоколи за криптиране на данни за получаването на данни от докладващите субекти или от други регистри на секюритизации, както и за предаването на данни на субектите, посочени в член 17, параграф 1 от Регламент (ЕС) 2017/2402.
            
            
               2.   За целите на параграф 1 регистрите на секюритизации установяват и поддържат сигурен междумашинен интерфейс, като осигуряват на докладващите субекти и субектите, посочени в член 17, параграф 1 от Регламент (ЕС) 2017/2402, достъп до този интерфейс. Този интерфейс използва протокола SSH File Transfer Protocol.
            
            
               3.   Регистрите на секюритизации използват стандартизирани съобщения във формат XML за комуникацията чрез посочения в параграф 2 интерфейс и предоставят посочената в член 6, параграф 5 от настоящия регламент информация на субектите, посочени в член 17, параграф 1 от Регламент (ЕС) 2017/2402.
            
         
         
            Член 8
            Поддържане на архив
            
               1.   Регистрите на секюритизации поддържат архив за следното:
               
                           а)
                        
                        
                           проверките по силата на настоящия регламент и всяко друго утвърждаване, извършено от регистъра на секюритизации;
                        
                     
                           б)
                        
                        
                           посочените в член 4, параграф 3 писмени потвърждения, получени от регистъра на секюритизации;
                        
                     
                           в)
                        
                        
                           резултатите, предоставени от регистъра на секюритизации на докладващия субект съгласно член 4, параграф 6;
                        
                     
                           г)
                        
                        
                           всички обяснения, дадени от докладващия субект, относно причините, поради които докладваната информация е непълна или противоречива, или относно причините за липса на писмено потвърждение съгласно посоченото в член 4, параграф 7;
                        
                     
                           д)
                        
                        
                           в дневник за отчетите — подробни данни за корекциите или анулиранията, подадени от докладващия субект;
                        
                     
                           е)
                        
                        
                           всяка друга информация, която се изготвя или подава съгласно настоящия регламент.
                        
                     
            
               2.   Всеки запис се съхранява в продължение на 10 години след приключването на секюритизацията, за която този запис се отнася.
            
            
               3.   Посоченият в параграф 1, буква г) дневник за отчетите съдържа единния идентификационен код на секюритизацията, кода на позицията, времевия печат на засегнатото подаване, времевия печат на промените и ясно описание на промените в подадената информация, включително предишното и новото съдържание на тази информация.
            
         
         
            Член 9
            Влизане в сила
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 29 ноември 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 347, 28.12.2017 г., стр. 35.
         
            (2)  Регламент (ЕС) № 648/2012 на Европейския парламент и на Съвета на 4 юли 2012 г. относно извънборсовите деривати, централните контрагенти и регистрите на трансакции (ОВ L 201, 27.7.2012 г., стр. 1).
         
            (3)  Регламент (ЕС) № 1095/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски орган за ценни книжа и пазари), за изменение на Решение № 716/2009/ЕО и за отмяна на Решение 2009/77/ЕО на Комисията (ОВ L 331, 15.12.2010 г., стр. 84).
         
            (4)  Делегиран регламент (ЕC)2020/1224 на Комисията от 16 октомври 2019 г. за допълнение на Регламент (ЕС) 2017/2402 на Европейския парламент и на Съвета по отношение на регулаторните технически стандарти, уточняващи информацията и данните за секюритизацията, които се предоставят от инициатора, спонсора и ДСЦС (вж. страница 1 от настоящия брой на Официален вестник).
         
            (5)  Регламент за изпълнение (ЕС) 2020/1225 на Комисията от 29 октомври 2019 г. за определяне на техническите стандарти за изпълнение по отношение на формата и стандартизираните образци, използвани от инициатора, спонсора и ДСЦС за предоставяне на информацията и данните за секюритизацията (вж. страница 217 от настоящия брой на Официален вестник).
         
            (6)  Регламент за изпълнение (ЕC) 2020/1227 на Комисията от 12 ноември 2019 г. за определяне на технически стандарти за изпълнение по отношение на образците за предоставяне на информация в съответствие с изискванията за уведомление за ОПС секюритизация (вж. страница 315 от настоящия брой на Официален вестник).
      
      
         
            ПРИЛОЖЕНИЕ
            Матрица за оценяване изчерпателността на данните и категории на отхвърляне
            
               Таблица 1
            
            
               Матрица за оценяване изчерпателността на данните
            
            
                         
                     
                     
                         
                     
                     
                         
                     
                  
                         
                     
                     
                         
                     
                     
                        Входящи данни 1: процент на полетата, в които е въведено „ND1“
                     
                  
                         
                     
                     
                         
                     
                     
                        Входящи данни 1 = 0 %
                     
                     
                        0 % < Входящи данни 1 ≤ 10 %
                     
                     
                        10 % < Входящи данни 1 ≤ 30 %
                     
                     
                        Входящи данни 1 > 30 %
                     
                  
                        Входящи данни 2: процент на полетата, в които е въведено „ND2“, „ND3“ или „ND4-ГГГГ-ММ-ДД“
                     
                     
                        Входящи данни 2 = 0 %
                     
                     
                        A1
                     
                     
                        B1
                     
                     
                        C1
                     
                     
                        D1
                     
                  
                        0 % < Входящи данни 2 ≤ 20 %
                     
                     
                        A2
                     
                     
                        B2
                     
                     
                        C2
                     
                     
                        D2
                     
                  
                        20 % < Входящи данни 2 ≤ 40 %
                     
                     
                        A3
                     
                     
                        B3
                     
                     
                        C3
                     
                     
                        D3
                     
                  
                        Входящи данни 2 > 40 %
                     
                     
                        A4
                     
                     
                        B4
                     
                     
                        C4
                     
                     
                        D4
                     
                  
               
            
               Таблица 2
            
            
               Категории на отхвърляне
            
            
                        
                           Категории на отхвърляне
                        
                     
                     
                        
                           Основание
                        
                     
                  
                        Схема
                     
                     
                        Предоставянето на информация е било отхвърлено поради неотговаряща на изискванията схема.
                     
                  
                        Разрешение
                     
                     
                        Предоставянето на информация е било отхвърлено, тъй като докладващият субект не е получил разрешение да докладва от името на инициатора, спонсора или ДСЦС.
                     
                  
                        Логическо основание
                     
                     
                        Предоставянето на информация е било отхвърлено, тъй като кодът на позицията не съответства на стойностите, фигуриращи в таблица 3 от приложение 1 към Делегиран регламент (ЕС) 2020/1224
                     
                  
                        Дейност
                     
                     
                        Предоставянето на информация е било отхвърлено, тъй като предоставените данни не отговарят на едно или повече от изискванията за утвърждаване на съдържанието.
                     
                  
                        Представителност
                     
                     
                        Предоставянето на информация е било отхвърлено съгласно член 4, параграф 6.